open-index/open-wikipedia-markdown huggingface dataset:
მეის უინდუ

**მეისი უინდუ** — გამოგონილი პერსონაჟი *ვარსკვლავური ომების* ფრენჩაიზში, რომელიც ჯორჯ ლუკასმა შექმნა. უინდუს როლს თამაშობდა ამერიკელი მსახიობი სამუელ ლ. ჯექსონი პრიქველების ტრილოგიაში . ჯექსონმა როლი გაიმეორა როლი 2008 წლის ანიმაციური ფილმ *ვარსკვლავური ომები: კლონების ომებში* და 2019 წლის ფილმ *სკაიუოკერის აღზევებაში*, ხოლო ტერენს კარსონმა პესონაჟი გაახმოვანა სხვა პროექტებში, როგორიცაა *კლონების ომების* ტელესერიალში . პერსონაჟი ასევე ჩნდება სხვადასხვა კანონიკურ და არაკანონიკურ *ვარსკვლავურ ომებში,* როგორიცაა წიგნები, კომიქსები და ვიდეო თამაშები .

მეის უინდუ არის ჯედაი ოსტატი და უმაღლესი საბჭოს წევრი, გალაქტიკური რესპუბლიკის წლებში, იგი ფლობს უნიკალურ იასამნისფერ სინათლის მახვილს და განიხილება, როგორც ერთ-ერთი უძლიერესი ჯედაი ამ პერიოდში. მიუხედავად იმისა, რომ კლონური ომები ეჭვქვეშ აყენებს მის ყველაზე მტკიცე ღირებულებებს, ის ჯედაის გზის მკაცრი მიმდევარია, მაგრამ საშიში პოტენციალის გამო უნდობლად ეკიდება ჯედი რაინდ ანაკინ სკაიუოკერს. კლონის ომების დასრულებისთანავე, მან ანაკინისგან შეიტყო, რომ უზენაესი კანცლერი პალპატინი არის სითების ლორდი დართ სიდიუსი, რომელიც პასუხისმგებელია ომის წამოწყებაზე და ცდილობს დააპატიმროს იგი, პალაპტინი მეისის მოკვლას მხოლოდ ანაკინის დამხარებით ახერხებს.

მეისს უინდუს პერსონაჟს და ჯექსონის შესრულებას ფილმებში ძირითადად დადებითი შეფასებები მოჰყვა. პერსონაჟი გახდა გულშემატკივართა საყვარელი და ის *ყველა დროის ყველაზე პოპულარულ ვარსკვლავური ომების* პერსონაჟებს შორისაა, ისევე როგორც ჯექსონის ერთ-ერთი ყველაზე ცნობილი როლი.

## ურთიერთობები 
### მენტორების ხე 
## ლიტერატურა 
* *Star Wars Episode III: Sith Novelization of Revenge - Novelization*, 1 გამოცემა გამოსაფარებელი, 2005 წ. მეთიუ ვუდრინგ სტოვერი, ჯორჯ ლუკასი,
* *Shatterpoint* (რომანი), 1 გამოცემა, 2003 წ. მეთიუ ვუდრინგ სტვერი,
* *პერსონაჟთა ახალი არსებითი სახელმძღვანელო*, პირველი გამოცემა, 2002 წ. დენიელ უოლესი, მაიკლ სატფინი,
* *ვარსკვლავური ომები: მოჩვენებითი მუქარა: ვიზუალური ლექსიკონი*, დაფარვა, 1999 წ. დევიდ ვესტ რეინოლდსი,
* *ვარსკვლავური ომები: კლონების თავდასხმა: ვიზუალური ლექსიკონი*, hardcover, 2002 წ. დევიდ ვესტ რეინოლდსი,
* *შესწორებული ძირითადი წესები (Star Wars Roleplaying Game)*, 2002 წლის პირველი გამოცემა. ბილ სლავიჩსეკი, ენდი კოლინზი, JD Wiker, სტივ სანსვიტი,
* *Star Wars Roleplaying Game: Power of the Jedi Sourcebook*, hardcover, 2002 წ. მაიკლ მიქაელიანი, ჯეფ გრუბი, ოუენი, სტეფანსი, ჯეიმზ მალისევსკი,
* *Star Wars Galaxy Guide 7: Mos Eisley*, softcover, 1993 წ. Martin Wixted,

## რესურსები ინტერნეტში 
* 
* 

## სქოლიო
კატეგორია:ჯედაები
კატეგორია:ვარსკვლავური ომების პერსონაჟები
კატეგორია:ჯორჯ ლუკასის პერსონაჟები
ალკალა-ლა-რეალი

**ალკალა-ლა-რეალი** () — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-სურის კომარკის შემადგენლობაში.  ფართობი — 262 კმ². მოსახლეობა — 21 709 კაცი (2020 წ.).

## იხილეთ აგრეთვე
* ხაენის მუნიციპალიტეტები

## რესურსები ინტერნეტში
* ალკალა-ლა-რეალის მუნიციპალიტეტის ოფიციალური საიტი

## სქოლიო
კატეგორია:ხაენის მუნიციპალიტეტები
კატეგორია:ხაენის ქალაქები
საბანტუი

**საბანტუი** (თათრ.  сабантуй, сабан туе; ბაშკ. һабантуй) — თათრული, იდელ-ურალური, ბაშკირული და ყაზახური საზაფხულო ფესტივალი, რომელიც სათავეს ვოლგა-კამას ბულგარეთის პერიოდიდან იღებს. თავდაპირველად საბანტუის მხოლოდ სოფელში, ფერმერები აღნიშნავდნენ, მაგრამ, მოგვიანებით, ის ეროვნულ დღესასწაულად ჩამოყალიბდა და დღესდღეობით აღინიშნება ქალაქებშიც. 2012 წლის 23 ივნისს საბანტუი ყაზანში გრანდიოზულად აღნიშნა.

## სახელწოდება
თათრულ ენაზე მოსაუბრეები დღესასწაულს საბანტუის ((Сабантуй, [sʌbɑnˈtuɪ]) ან საბან ტუიის (Сабан туе, [sʌˈbɑn tuˈjɯ]) უწოდებენ. მრავლობით ფორმაში გამოიყენება ტერმინი *საბანტუილარი* (Sabantuylar [sʌbɑntuɪˈlɑr]).

მდინარე ვოლგის გასწვრივ მცხოვრები სხვა თურქულენოვანი ხალხებიც აღნიშნავენ ამ დღესასწაულს. ბაშკირულ ენაზე მოსაუბრეები მას ჰაბანტუის (Һабантуй), ხოლო ჩუვაშურ ენაზე მოსაუბრეები აკატუის (Акатуй) უწოდებენ.

დღესასწაულის სახელი თურქული ენებიდან ითარგმენაბ როგორც „გუთნის ზეიმი“. მისი სინონიმია „გუთნის დღესასწაული“. საბანტუის აღსანიშნავად ასევე გამოიყენება ტერმინი „საბან ბაირამე“ (Сабан бәйрәме [sʌˈbɑn bæɪræˈme]).

## ტრადიციები
[thumb|კურაში ([თათრული ენა|თათრ. Көрәш) საბანტუის დღესასწაულზე ქალაქ ულიანოვსკში]]
საბანტუის დღესასწაულის გამორჩეული ელემენტებია: კურაში (თათრული ჭიდაობა), დოღი, რბოლა, სვეტზე ცოცვა, ქოთნების დამტვრევა, ყატიყში (სასმელი, რომელიც მზადდება არაჟნისგან) მონეტის პოვნა და სხვა. ეს აქტივობები, ძირითადად, მაიდანზე (მოედანი) ეწყობა, რომელიც უმეტეს შემთხვევაში ტყის პირას მდებარეობს.

ტრადიცია სახელოწდებით *სორანი*, მოიცავს სტუმრებისგან თანხის შეგროვებას და კონკურსებში გამარჯვებულებისთვის პრიზების შეძენას. *ყარღა ბოთყასი* ტრადიციული სარიტუალო ფაფაა, რომელიც საბანტუის დღესასწაულამდე მზადდება ბავშვებისთვის სამკურნალოდ. ასევე არსებობს სასაფალოებზე ლოცვის ტრადიციაც.

ბოლო წლებში საბანტუის დღესასწაული ხშირად ემთხვევა ხალხურ და პოპ მუსიკის ფესტივალებს.

### კურაში
კურაში, ადგილობრივი ჭიდაობის სახე, საბანტუის მთავარი შეჯიბრია. მონაწილეები იყენებენ სპეციალურ პირსახოცებს და მოწინააღმდეგის წაქცევას ცდილობენ.

როგორც წესი, თავდაპირველად ჭიდაობას ახალგაზრდა ბიჭები იწყებენ. საბანტუის ფესტივალის ბოლოს, კურაშის გრანდიოზული ფინალი ეწყობა. შეჯიბრებაში გამარჯვებული *ბაღათური* ხდება და საბანტუის გმირის ტიტული ენიჭება. პრიზი განსხვავება ადგილების მიხედვით, მაგალითად: მცირე ზომის სოფლებში პრიზი არის შინაური ცხვარი, ხოლო ქალაქებში, ძირითადად, ავტომობილი.

## რესურსები ინტერნეტში
* საბანტუის აღნიშვნა 2012 წელს ყაზანში (ინგლისურად)
*ტრადიციები, *ოგონიოკი*, ფოტოები
*საბანტუის ფოტოები (ინგლისურად)
*საბანტუის ისტორია (ინგლისურად)
*საბანტუის ფოტოები (ინგლისურად)
*საბანტუის ტრადიცია, *ოგონიოკი* (რუსულად)
* ვიდეო YouTube-ზე: საბანტუი პრაღაში
## სქოლიო
კატეგორია:ბაშკირეთის კულტურა
კატეგორია:თათრეთის კულტურა
კატეგორია:დღესასწაულები რუსეთში
მალაგის მუნიციპალიტეტები

300px|მინი|მალაგის მდებარეობა ესპანეთის რუკაზე
მალაგის პროვინცია შედის ანდალუსიის ავტონომიურ გაერთიანებაში და შედგება 103 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

მალაგის მუნიციპალიტეტები ერთიანდებიან 9 კომარკაში: ახარკია-კოსტა-დელ-სოლი, ანტეკერა, ვალიე-დელ-გუადალორსე, გვადალტრება, კოსტა-დელ-სოლ-ოქსიდენტალი, მალაგა-კოსტა-დელ-სოლი, ნორორიენტალ-დე-მალაგა, სერანია-დე-რონდა, სიერა-დე-ლას-ნიევესი. 

მალაგის პროვინციის ფართობია 7308 კმ² და 2019 წლის მონაცემებით მოსახლეობის რაოდენობა შეადგენს 1 661 785 მაცხოვრებელს. დედაქალაქია მალაგა, რომელიც მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია ანტეკერა (749,34 კმ²), ხოლო ყველაზე პატარაა — არჩესი (4,8 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
ალიონა ტირონი

**ალიონა დიმიტრის ასული მიხალცოვა** (; დაბადების სახელი **ალიონა ბოგაჩევა** (; არის მეუღლის გვარზე — **ტირონი** (; დ. 8 დეკემბერი, 1993) — რუსი მორაგბე და შვიდქალა რაგბის მოთამაშე, რომელიც რუსეთს წარადგენს მსოფლიო რაგბის შვიდქალა სერიებსა და რაგბის შვიდქალა ევროპის ჩემპიონატზე.

## კარიერა
მისი დებიუტი რუსეთის შვიდქალა ეროვნულ ნაკრებში შედგა 2013 წლის ბოლოს, დუბაის შვიდქალათა სერიებამდე, მაგრამ ვერ მიიღო მონაწილეობა ტურნირში, ამის მიზეზი კი ქუსლის ტრავმა იყო. 2014 წლის იანვარში დაუბრუნდა ნაკრებს, განაგრძო ვარჯიში და მალევე ჩამოყალიბდა ნაკრების ძირითადი შემადგენლობის მოთამაშედ. არის ევროპის გრან-პრის ხუთგზის გამარჯვებული. 2016 წელს მან ვერ მიიღო ბრძოლა შვიდქალა რაგბის ზაფხულის ოლიმპიადის რეპეშაჟში სადაც გუნდი ესპანეთთან დამარცხდა და ზაფხულის ოლიმპიადიაზე გასვლა ვერ მოახერხა.

2017 წელს ალიონა ნომინირებული იყო „DHL Impact-ის მოთამაშის ჯილდოზე“. 2017-18 წლების მსოფლიო შვიდქალა ქალთა სერიის დროს მას ჰქონდა ჩატარებული 84 შეხვედრა და მოპოვებული ჰქონდა 366 ქულა მათ შორის (70 ლელო) 2018-19 წლების სეზონის შემდეგ ჰქონდა 120 შეხვედრა და 451 ქულა (87 ლელო და 8 გარდასახვა).

## პირადი ცხოვრება
ალიონას დედა არის მათემატიკოსი.

ალიონა დაქროწინებული იყო მორგაბე ალექსეი მიხალცოვზე, რომელსაც მიღებული ჰქონდა დისკვალაფიკაცია დოპინგ ტესტში მიღებული დადებითი პასუხის გამო. 2019 წლის 12 ოქტომბერს ალიონა დაქორწინდა ილია ტირონზე. ალიონა მსოფლიო რაგბის სამყაროში აგრეთვე ცნობილია თავისი იმიჯის, თმის სტილის გამო.

## სქოლიო
კატეგორია:რუსი ქალი მორაგბეები
კატეგორია:ცოცხალი ადამიანები
სასახლე (მრავალმნიშვნელოვანი)

**სასახლე** შეიძლება აღნიშნავდეს:

* სასახლე — მონუმენტური, საზეიმო დანიშნულების შენობა
* სასახლე — სოფელი ზესტაფონის მუნიციპალიტეტში
სასახლე (ზესტაფონის მუნიციპალიტეტი)

**სასახლე** — სოფელი საქართველოში, იმერეთის მხარის ზესტაფონის მუნიციპალიტეტში, ქვედა საზანოს თემში.

მდებარეობს მდინარე ძუსის (ყვირილის აუზი) ხეობაში.

## დემოგრაფია
2014 წლის აღწერის მონაცემებით სოფელში ცხოვრობს 587 ადამიანი.

## სქოლიო
კატეგორია:ზესტაფონის მუნიციპალიტეტის სოფლები
ფერნან-ნუნიესი

**ფერნან-ნუნიესი** () — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის კამპანია-სურის კომარკის შემადგენლობაში.  ფართობი — 29,8 კმ². მოსახლეობა — 9663 კაცი (2020 წ.).

## იხილეთ აგრეთვე
* კორდობის მუნიციპალიტეტები

## რესურსები ინტერნეტში
* ფერნან-ნუნიესის მუნიციპალიტეტის ოფიციალური საიტი

## სქოლიო
კატეგორია:კორდობის მუნიციპალიტეტები
გადიელ კამაგი

**გადიელ კამაგი** (დ. 12 სექტემბერი, 1996) — ტანზანიელი ფეხბურთელი. თამაშობს მცველის პოზიციაზე. 2019 წლიდან არის საფეხბურთო კლუბ „სიმბას“ მოთამაშე. 2017 წლიდან ტანზანიის ეროვნული საფეხბურთო ნაკრების წევრი.

## რესურსები ინტერნეტში
* 

კატეგორია:დაბადებული 12 სექტემბერი
კატეგორია:დაბადებული 1996
კატეგორია:ტანზანიელი ფეხბურთელები
კატეგორია:ცოცხალი ადამიანები
პატრიკ ვარსკვლავი

**პარტიკ ვარსკლავი** — ამერიკული ანიმაციური ტელესერიალის, „ღრუბელი ბობი კვადრატული შარვალი“ გამოგონილი პერსონაჟი. მას ახმოვანებს მსახიობი ბილ ფაგერბეიკლი. პატრიკის პერსონაჟი შექმნა სტივენ ჰილენბურგმა. პატრიკი პირველად გამოჩნდა 1999 წლის 1 მაისს, საპილოტე ეპიზოდში „Help Wanted“.

პატრიკი წარმოჩენილია როგორც ზარმაცი, მსუქანა ზღვის ვარსკვლავი. ის ცხოვრობს წყლისქვეშა ქალაქ ბიკინი ბოტომში, სკუიდვორდის მოაის მეზობლად. მისი საუკეთესო მეგობარია ღრუბელი ბობი კვადრატული შარვალი. პატრიკი უმუშევარია და თავის თავის „არაფრის კეთების ხელოვნების“ ექსპერტს უწოდებს.

პერსონაჟმა დადებითი შეფასება მიიღო კრიტიკოსებისგან, ხოლო გულშემატკივრებისგან მოწოდება დაიმსახურა. ის გამოჩნდა „ღრუბელი ბობი კვადრატული შარვალთან“ დაკავშირებულ ნაკრეთობებ, იყო ეს სათამაშოები, კომიქსები, ვიდეო თამაშები, სავაჭრო კარტები და ა.შ. ის არის ერთ-ერთიო მთავარი პერსონაჟი „The SpongeBob SquarePants Movie“-ში (2004), „The SpongeBob Movie: Sponge Out of Water“ (2015) და „The SpongeBob Movie: Sponge on the Run“ (2020). პატრიკი არის საკუთარი შოუს „პატრიკ ვარსკლვავის შოუს“ წამყვანი.

## სქოლიო
კატეგორია:ღრუბელი ბობი კვადრატული შარვალის პერსონაჟები
ვილიაკარილიო

**ვილიაკარილიო** () — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის ლას-ვილიასის კომარკის შემადგენლობაში.  ფართობი — 239 კმ². მოსახლეობა — 10 673 კაცი (2020 წ.).

## იხილეთ აგრეთვე
* ხაენის მუნიციპალიტეტები

## რესურსები ინტერნეტში
* ვილიაკარილიოს მუნიციპალიტეტის ოფიციალური საიტი

## სქოლიო
კატეგორია:ხაენის მუნიციპალიტეტები
კატეგორია:ხაენის ქალაქები
ზესტაფონი (მრავალმნიშვნელოვანი)

**ზესტაფონი** შეიძლება აღნიშნავდეს:

* ზესტაფონი — ქალაქ ზესტაფონის საფეხბურთო კლუბი
* ზესტაფონი — ქალაქი იმერეთში, ზესტაფონის მუნიციპალიტეტის ადმინისტრაციული ცენტრი
მალონი

**მალონი** () — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ტარასონა-ი-ელ-მონკაიოს კომარკის შემადგენლობაში.  ფართობი — 5,658864 კმ². მოსახლეობა — 369 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* Gran Enciclopedia Aragonesa - მალონი 

## სქოლიო
კატეგორია:სარაგოსის მუნიციპალიტეტები
რამან პრატასევიჩი

**რამან დიმიტრის ძე პრატასევიჩი** (დ. 5 მაისი, 1995) — ბელარუსი ჟურნალისტი. 2021 წლის 23 მაისს ბელარუსში დააკავეს. ის იმყოფებოდა ავიაკომპანია „Ryanair“-ის თვითმფრინავში და მიფრინავდა ათენიდან ვილნიუსის მიმართულებით რა დროსაც თვითმფრინავი მინსკში დაუგეგმავად დაჯდა.  ის იყო ოპოზიციურად განწყობილი ტელეგრამ არხის „The Nexta media network“-ის ყოფილი რედაქტორი. გარდა ამისა ის უძღვებოდა Telegram-ის არხს „თავის ტვინის ბელარუსი“.

## რესურსები ინტერნეტში
* 

## სქოლიო
კატეგორია:დაბადებული 5 მაისი
კატეგორია:დაბადებული 1995
კატეგორია:ბელარუსი ჟურნალისტები
კატეგორია:ცოცხალი ადამიანები
კატეგორია:მინსკში დაბადებულები
იმრენ აიქუთი

**იმრენ აიქუთი** ( დ. 1940 წელს, ადანა, თურქეთი) - თურქი ქალი ეკონომისტი, პოლიტიკოსი და მთავრობის ყოფილი მინისტრი.

## ადრეული წლები 
აიქუთი დაიბადა ევკეტ ჩადისა და მისი მეუღლის ემინეს ოჯახში კოზანში, ადანა, თურქეთი 1940 წელს. მან დაასრულა დაწყებითი განათლება ათათურქის დაწყებით სკოლაში, ხოლო საშუალო განათლება ადანას ქალთა საშუალო სკოლაში მიიღო. 1964 წელს დაამთავრა სტამბოლის უნივერსიტეტის ეკონომიკური ფაკულტეტი. 

აიქუთიმ შეისწავლა ინგლისური ინგლისში, ოქსფორდის უნივერსიტეტში "დამსაქმებელთა და თანამშრომელთა ურთიერთობებში", "საწარმოო ურთიერთობებსა" და პროფკავშირულ ურთიერთობებში. მან დაასრულა პროგრამა "მუშათა აღმასრულებელი მონაწილეობა" ნორვეგიის ოსლოს უნივერსიტეტში. მან ასევე ჩაატარა კვლევა "არბიტრაჟისა და შუამავლობის შესახებ" შეერთებულ შტატებში, "მშრომელთა კავშირის სტრუქტურა და მშრომელთა მომზადება" ინგლისში. გარდა ამისა, მან ჩაატარა სხვადასხვა კვლევები გაერთიანების კონფედერაციაში და გაერთიანებული სამეფოს შრომის დეპარტამენტში. მან მიიღო დოქტორის ხარისხი სტამბულის უნივერსიტეტში დისერტაციით აღნიშნული სახელწოდებით "გაცვლითი კურსი მუშებისთვის (თურქეთის გარეთ) და მისი ანალიზი თურქეთის ეკონომიკის თვალსაზრისით".

## პროფესიული კარიერა 
აიქუთი მსახურობდა ორ პროფკავშირში, 1964–1975 წლებში კოლექტიური მოლაპარაკებების და კვლევების განყოფილების მენეჯერად, 1975–1976 წლებში შიშეკამის საწარმოო ურთიერთობების სპეციალისტად და 1976-1983 წლებში ის ასევე იყო ქაღალდის ინდუსტრიის დამსაქმებელთა პროფკავშირის გენერალური მდივანი.

### პოლიტიკა 
აიქუთი დაინიშნა თურქეთის მრჩეველთა პარლამენტის წევრად 1981 წელს. იგი იყო ნაციონალისტური დემოკრატიული პარტიის (MDP) დამფუძნებელ წევრთა შორის. 1983 წელს პარტიის დაშლის შემდეგ იგი შეუერთდა "სამშობლოს პარტიას" (ANAP).

იგი პარლამენტში აირჩიეს დეპუტატად - სტამბოლის მასშტაბით 1987, 1991, 1995 წლების საყოველთაო არჩევნებში, ხოლო 1999 წლიდან ადანადას რეგიონიდან იქნა არჩეული. იგი შრომისა და სოციალური დაცვის მინისტრის თანამდებობას იკავებდა ტურგუთ ოზალისა და ილდირიმ აკბულუტის მთავრობის დროს 1987 წლის 21 დეკემბრიდან 1991 წლის 23 ივნისამდე. ამის შემდეგ ის დაინიშნა სახელმწიფო მინისტრად მესუთ ილმაზის მთავრობისას ორი ვადით 48-ე და 53-ე მთავრობებში. აიქუთი დაინიშნა გარემოს დაცვისა და ურბანული დაგეგმარების მინისტრად მესუტ ილმაზის მთავრობაში 1991 წლის 23 ივნისს. მისი ვადა დასრულდა 1991 წლის 20 ნოემბერს.

ის თურქეთის მთავრობის პირველი მინისტრია, რომელიც ამ თანამდებობაზე მოვიდა პარლამენტში საყოველთაო არჩევნების შემდეგ.

## რესურსები ინტერნეტში 
* იმრენ აიქუთი   - imrenaykut.net 
* იმრენ აიქუთი - Instagram
* იმრენ აიქუთი  - kimkimdir.gen.tr 

## სქოლიო
კატეგორია:დაბადებული 1940
კატეგორია:ევროპელი ბიზნესმენები
კატეგორია:თურქი ბიზნესმენები
კატეგორია:თურქი პოლიტიკოსები
კატეგორია:ცოცხალი ადამიანები
კატეგორია:თურქეთის დიდი ეროვნული ასამბლეის XVII მოწვევის წევრები
კატეგორია:თურქეთის დიდი ეროვნული ასამბლეის XVIII მოწვევის წევრები
კატეგორია:თურქეთის დიდი ეროვნული ასამბლეის XIX მოწვევის წევრები
კატეგორია:თურქეთის დიდი ეროვნული ასამბლეის XX მოწვევის წევრები
თურქან საილანი

**თურქან საილანი** ( დ. 13 დეკემბერი, 1935 - გ. 18 მაისი, 2009 წ.) იყო თურქი ექიმი დერმატოლოგი, აკადემიკოსი, მწერალი, პედაგოგი და სოციალური აქტივისტი. იგი ცნობილი იყო დაავადება კეთრთან ბრძოლით და საქველმოქმედო ფონდის დაფუძნებით, სახელწოდებით "თანამედროვე ცხოვრების მხარდაჭერის ასოციაცია" (Çağdaş Yaşamı Destekleme Derneği, ÇYDD).

## ცხოვრება და კარიერა 
თურქან საილანი დაიბადა 1935 წლის 13 დეკემბერს. იგი იყო პირველი შვილი და დაიბადა ერთ-ერთი პირველი კონტრაქტორის და შვეიცარელი ლილი მინა რაიმანის ოჯახში. ამ უკანასკნელმა ქორწინების შემდეგ მიიღო ისლამი და შეიცვალა სახელი. შემდეგში ის იხსენიებოდა, როგორც ლეილა.

ის დადიოდა კანდილის დაწყებით სკოლაში 1944–1946 წლებში. ხოლო 1946–1953 წლებში ის განათლებას იღებდა კანდილის ქალთა საშუალო სკოლაში. მოგვიანებით კი მან დაამთავრა სტამბულის სამედიცინო სკოლა 1963 წელს.

## პირადი ცხოვრება 
იგი დაქორწინდა 1957 წელს და ორი შვილი ჰყავდა. ასევე მას ოთხი შვილიშვილი ჰყავს.  17 წლის განმავლობაში მას ჰქონდა  ძუძუს კიბო და იგი გარდაიცვალა 2009 წლის 18 მაისს.

## რესურსები ინტერნეტში 
* Investigation: Central Features of Politics in Turkey", *Middle East Critique*, Vol. 21, Iss. 2, 2012
* We remember: the extraordinary life and work of Türkan Saylan - t-vine.com
* Türkan Saylan Biyografisi - www.haberler.com
*  
* türkan saylan - eksisozluk.com
* Türkan Saylan - sozcu.com.tr

## სქოლიო 
კატეგორია:დაბადებული 13 დეკემბერი
კატეგორია:დაბადებული 1935
კატეგორია:თურქი აკადემიკოსები

კატეგორია:თურქი მწერლები
კატეგორია:სტამბოლში დაბადებულები
ნესლიჰან იითი

**ნესლიჰან იითი** (  დ. 26 თებერვალი, 1994, ბურსა, თურქეთი) - 178 სმ (5.84 ფუტი) სიმაღლის სპორტსმენი, თურქი ბადმინტონის მოთამაშე. , რომელიც თამაშობს მარჯვენა ხელით და ამჟამად მწვრთნელობს ჩაგატაი ტაშდემირი ანკას მიტროპოლიტის მუნიციპალიტეტის კლუბში Egospor. [1] [2] მან მოიგო ქალთა სინგლის ტიტული 2013 წლის ისლამური სოლიდარობის თამაშები 2013-შ, 2018 წლების ხმელთაშუაზღვის თამაშებში და ქალთა წყვილთა ტიტული 2013 წლის ხმელთაშუაზღვის თამაშებზე. იითმა ასევე მოიგო ბრინჯაოს მედლები 2015 წლის ევროპის თამაშებსა და 2021 წლის ევროპის ჩემპიონატებზე.

## კარიერა 
ნესლიჰან იითი გახდა ვერცხლის მედალოსანი, როგორც სინგლებში, ისე დუბლებში 17 წლამდელთა ევროპის ჩემპიონატზე მედვედეში, სლოვენიაში, რომელიც ჩატარდა 2009 წლის. 2011 წლის ესპანეთის Spanish Junior International-ში მან ნახევარფინალს მიაღწია სინგლებში, მოიგო გოგონების დუბლის ტიტული და გახდა შერეული დუბლების მეორე ადგილის ტიტულის მფლობელი.

იგი მონაწილეობდა სხვადასხვა საერთაშორისო ტურნირზე როგორც მარტო, ისე დუბლებში თავის პარტნიორ ოზგე ბაირაკთან ერთად და მოიგო სხვადასხვა ტიტულები 2011–2012 წლებში. უკანასკნელმა წარმატებამ საშუალება მისცა 2015 წლის 20 აგვისტოს ქალთა დუბლებში მსოფლიო რეიტინგის სიაში 28-ე ადგილი დაეკავებინა ოზგე ბაირაკთან ერთად. ხოლო სიგლებშიმან 2019 წლის 1 ოქტომბერს მიაღწია მსოფლიოს 34-ე ნომერს თავის მსოფლიო კარიერაში. ხოლო მსოფლიოს ახალგაზრდა ბადმინტონელთა შორის მე -7 ადგილი დაიკავა.

ის იყო პირველი თურქი ბადმინტონის მოთამაშე, რომელმაც ოლიმპიადებში მიიღო მონაწილეობა.

მან მოიგო ოქროს მედალი სინგლებში და ბრინჯაოს მედალი ეროვნულ გუნდთან 2013 წელს ისლამური სოლიდარობის თამაშებში, რომელიც გაიმართა პალემბანგში, ინდონეზია. 2013 წლის ივნისში მან მოიგო ორჯერ ოქროს მედალი ქალთა სინგლებში და წყვილებში მერსინის ხმელთაშუაზღვის თამაშებში.

2021 წელს მან ასევე მოიგო ბრინჯაოს მედალი ევროპის ჩემპიონატზე, სადაც დამარცხდა მოქმედ ჩემპიონ კაროლინა მარინთან ნახევარფინალში პირდაპირ თამაშებში.

## რესურსები ინტერნეტში 
* ნესლიჰან იითი -  BWF.tournamentsoftware.com
* ნესლიჰან იითი -  BWFbadminton.com 
* ნესლიჰან იითი - International Olympic Committee
* ნესლიჰან იითი -  Olympics at Sports-Reference.com

## სქოლიო 
კატეგორია:დაბადებული 26 თებერვალი
კატეგორია:დაბადებული 1994

კატეგორია:თურქი ოლიმპიელები
კატეგორია:ოლიმპიურ თამაშებში მონაწილეები
კატეგორია:ქალი სპორტსმენები
კატეგორია:ცოცხალი ადამიანები
ალკაუსინი

**ალკაუსინი** () — მუნიციპალიტეტი ესპანეთში, შედის ანდალუსიის ავტონომიური გაერთიანების მალაგის პროვინციის ახარკია-კოსტა-დელ-სოლის კომარკის შემადგენლობაში.  ფართობი — 46 კმ². მოსახლეობა — 2279 კაცი (2020 წ.).

## იხილეთ აგრეთვე
* მალაგის მუნიციპალიტეტები

## რესურსები ინტერნეტში
* ალკაუსინის მუნიციპალიტეტის ოფიციალური საიტი

## სქოლიო
კატეგორია:მალაგის მუნიციპალიტეტები
ემერსონ პალმიერი

**ემერსონ პალმიერი** (დ. 3 აგვისტო, 1994) — ბრაზილიური წარმოშობის იტალიელი ფეხბურთელი. ინგლისის პრემიერლიგის საფეხბურთო კლუბ „ჩელსისა“ და იტალიის ეროვნული საფეხბურთო ნაკრების წევრი. თამაშობს მარცხენა მცველის პოზიციაზე.

## რესურსები ინტერნეტში
* BDFutbol
* Soccerbase

კატეგორია:დაბადებული 3 აგვისტო
კატეგორია:დაბადებული 1994
კატეგორია:პალერმოს ფეხბურთელები
კატეგორია:რომას ფეხბურთელები
კატეგორია:ჩელსის ფეხბურთელები
კატეგორია:იტალიელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:იტალიის ნაკრების ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უეფა-ს კონფერენს ლიგის გამარჯვებული მოთამაშეები
კატეგორია:სერია A-ს ფეხბურთელები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
მინაფრთიანასებრნი

**მინაფრთიანასებრნი** () — უმაღლესი ღამის პეპლების ოჯახი. აქვთ ვიწრო ფრთები, რომელთა შლილი 15–45 მმ-ს აღწევს. უკანა და, ხშირად, წინა ფრთებზე არ გააჩნიათ ქერცლი (აქედან სახელწოდება). ბაძავენ სხვადასხვა სიფრიფანაფრთიანებს (კრაზანებს, ფუტკრებს და სხვ.). გავრცელებული არიან ყველგან. ცნობილია 800-მდე სახეობა. მათი მუხლუხები ჩვეულებრივ ღია ფერისაა, თხელი ჯაგრით; ხის მერქანში ღრღნიან გასასვლელებს, იშვიათად ბალახების ღეროებში, იზამთრებენ ჩვეულებრივ არაერთხელ. ზოგიერთი სახეობა ზიანს აყენებს ბაღებისა და პარკების ნარგავებს, მაგალითად, ალვის დიდი მინაფრთიანა (*Sesia apiformis*). მოცხარის მინაფრთიანა (*Synanthedon tipuliformis*) აზიანებს წითელი და შავი მოცხარის ყლორტებს, ვაშლის მინაფრთიანა (*Synanthedon myopaeformis*) — უმეტესად ვაშლს.

## სქოლიო 
*
ლოს-ვილიარესი

**ლოს-ვილიარესი** () — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის ხაენის კომარკის შემადგენლობაში.  ფართობი — 88 კმ². მოსახლეობა — 6020 კაცი (2020 წ.).

## იხილეთ აგრეთვე
* ხაენის მუნიციპალიტეტები

## რესურსები ინტერნეტში
* ლოს-ვილიარესის მუნიციპალიტეტის ოფიციალური საიტი

## სქოლიო
კატეგორია:ხაენის მუნიციპალიტეტები
კატეგორია:ხაენის ქალაქები
სათემო (მრავალმნიშვნელოვანი)

ტერმინი **სათემო** შეიძლება აღნიშნავდეს: 

* სათემო – სოფელი გორის მუნიციპალიტეტში;
* სათემო – სოფელი თერჯოლის მუნიციპალიტეტში.
ასფოდელინე

**ასფოდელინე** () — მცენარეთა გვარი ასფოდელოსებრთა ოჯახისა. სახელი ეწოდება ასფოდელოსთან (*Asphodelus*) მსგავსების გამო, უმეტესად მრავალწლიანი ბალახებია, აქვთ სქლად შეფოთლითი, ზოგჯერ დატოტვილი ღერო. ფოთლები ხაზურია. ყვავილები თეთრი ან ყვითელი, შეკრებილია მტევნისებრ ყვავილედში. ცნობილია 15–16 სახეობა. გავრცელებული არიან აღმოსავლეთ ხმელთაშუაზღვისპირეთში, ყირიმში, დასავლეთ აზიაში. იზრდებიან მთებსა და ვაკეებზე, მშრალ ქვიან ან ღორღიან ადგილებში, სტეპის ფერდობებზე, მშრალ ნათელ ტყეებში. კარგი თაფლოვანი მცენარეებია. ყვითელი ასფოდელო გამოიყენება როგორც დეკორატიული მცენარე. ყირიმული ასფოდელო შეტანილი იყო საქართველოს „წითელ ნუსხაში“ (2003 წლის რედაქცია).

## სქოლიო 
კატეგორია:ასფოდელოსებრნი
ლარისა ცერიჩი

**ლარისი ცერიჩი** (დ. 26 იანვარი, 1991, ტრავნიკი, იუგოსლავია) — ბოსნიელი ძიუდოისტი 2014 წლის ძიუდოს ევროპის ჩემპიონატზე, რომელიც მონპელიეში ჩატარდა, მოიპოვა ვერცხლის მედალი. ფინალში დამარცხდა ფრანგ ემილი ანდეოლთან. 2009 წელს მოიგო ახალგაზრდული ძიუდოს მსოფლიო ჩემპიონატი. მას დამარცხებული ჰყავს მსოფლიოს ყოფილი ჩემპიონი იუ სონგი და ოლიმპიური ჩემპიონი, ემილი ადეოლი. ამჟამად 78+ კგ წონითი კატეგორიის მსოფლიო რეიტინგში იკავებს მეთორმეტე ადგილს, 4147 ქულით.  2018 წლის მსოფლიო ჩემპიონატზე, +78კგ წონით კატეგორიაში მოიპოვა ბრინჯაოს მედალი. მესამე ადგილისთვის ბრძოლაში დაამარცხა სარა ადლინგტონი.  ამავე წელს ევროპის ჩემპიონატის ფინალში დამარცხდა ფრანგ რომანა დიკოსთან. ერთი წლით ადრე მოიპოვა ბრინჯაოს მედალი მსოფლიო ჩემპიონატზე. 2017 წელს, თელ-ავივში გამართულ ჩემპიონატზე, მესამე ადგილისთვის ბრძოლაში დაამარცხა თურქი ძიუდოისტი, ქაირა საითი.  2009 წელს პესკარაში გამართულ ხმელთაშუა ზღვის თამაშებში მოიპოვა ვერცხლის მედალი, ფინალში დამარცხდა სლოვენიელ ლუცია პოლავდერთან.  4 წლის შემდეგ, 2013 წელს თამაშები მერსინში ჩატარდა, მოიპოვა ბრინჯაოს მედალი. 2016 და 2017 წლებში ცერიჩმა ზედიზედ ორჯერ მოიგო ზაგრების გრან-პრი. 2017 და 2018 წლებში ზედიზედ ორჯერ მოახერხა გასულიყო ანტალიის გრან-პრის ფინალში, მაგრამ ორივეჯერ დამარცხდა. 2019 წელს მოიპოვა ვერცხლის მედალი ზაგრების გრან-პრი. 2013 წელს რიეკას გრან-პრიეზე მოიპოვა ბრინჯაოს მედალი. 2014 წელს ბუდაპეშტის გრან-პრიზე მოიპოვა ბრინაჯოს მედალი. 2016 წელს აგრეთვე ბრინჯაოს მედალი მოიპოვა ალმა-ატას გრან-პრიე. 2017 წელს დიუსელდორფის გრან-პრიზე მოიპოვა ბრინჯაოს მედალი. ერთი წლის შემდეგ, 2018 წელს მოიპოვა ბრინჯაოს მედალი ჰააგის გრან-პრიზე. 2018 წელს +78კგ წონით კატეგორიაში მოიგო ეკატერინბურგის გრანდ-სლემი. 2019 წელს დამარცხდა ბაქოს გრანდ-სლემის ფინალში. 2016 წელს მოიპოვა ბრინჯაოს მედალი ტიუმენის გრანდ-სლემზე, ერთი წლით ადრე, 2015 წელს აგრეთვე ბრინჯაოს მედალი მოიპოვა პარიზის გრანდ-სლემზე. 2016, 2017 და 2018 წლებში ზედიზედ სამჯერ მოიპოვა ბრინაჯოს მედალი მსოფლიოს მასტერსზე.

## რესურსები ინტერნეტში
* JudoInside

## სქოლიო
კატეგორია:ბოსნიელი ძიუდოისტები
კატეგორია:ცოცხალი ადამიანები
სემიჰ საიგინეში

**სემიჰ საიგინეში** ( დ. 12 ნოემბერი, 1964, ადაფაზარი, თურქეთი), მოიხსენიებენ, როგორც მისტერ საოცრება  ან თურქეთის პრინცი. ის არის თურქეთის მსოფლიო ჩემპიონი პროფესიონალურ ბილიარდში.

## ადრეული წლები 
სემიჰ საიგინეში 1964 წლის 12 ნოემბერს თურქეთში, ადაპაზარში, მკერავ მამუკმა ფარუქის და დიასახლისის დედამ სურეიას ოჯახში დაიბადა. ის ექვსი და-ძმიდან მეხუთეა. მისი მშობლები დაიღუპნენ საგზაო შემთხვევის შედეგად 1978 წელს, როდესაც ის 14 წლის იყო. ამის შემდეგ საიგინეშმა დაიწყო ბილიარდის თამაში. მას საშუალო სკოლაში ჰქონდა კარგი გამოსვლა, მაგრამ დეპრესიაში გადაეშვა დედისა და მამის დაკარგვის გამო.

საიგონერმა გახსნა ბილიარდის დარბაზი და ასწავლიდა სპორტის სახეობებს. 1995 წელს ის დაქორწინდა აიგენ ბერკზე, რომელიც იყო მისი სტუდენტი, თურქეთის ქალთა ბილიარდის ჩემპიონი და თურქეთის ბილიარდის ფედერაციის თანადამფუძნებელი. მათი ქორწინება რამდენიმე წლის შემდეგ დასრულდა. 

1996 - 1997 წლებში იგი მუშაობდა თურქეთის ბილიარდის ფედერაციის პრეზიდენტად.

## კარიერა 
სემიჰმა 16 წლის ასაკში დაიწყო ბილიარდის თამაში. ერთი წლის შემდეგ, მან მონაწილეობა მიიღო სტამბოლის ჩემპიონატში და მოიგო თურქეთის პირველი ტიტული. მრავალი წლის განმავლობაში მეორე ადგილზე იყო ეროვნულ დონეზე, იგი საბოლოოდ გახდა თურქეთის ჩემპიონი 1987 წელს.

1991 წელს მონაწილეობა მიიღო გერმანიის ღია პირველობაზე. შემდეგ წელს მან მერვე ადგილი დაიკავა, როდესაც ბერლინში 3-0 დაამარცხა მსოფლიოს ჩემპიონი რაიმონდ ცულემანსი. 1994 წელს იგი გადავიდა ნიდერლანდების Billiards Teams League– ში, ბილიარდის ერთ – ერთ ყველაზე მნიშვნელოვან ლიგაში. საიგონერმა მოიგო მსოფლიო თასი, რომელიც ჩატარდა 1998 წელს ანტალიაში, ჰოლანდიელი გერვინ ვალენცინის ფინალში დამარცხების შემდეგ.

სემიჰი გადავიდა პორტუგალიაში და თამაშობდა FC Porto Billiards-ის გუნდში. ის გუნდს სამ წელიწადს მეთაურობდა და გუნდთან ერთად ბრინჯაოს მედალი მოიპოვა 2004–05 წლებში ევროპის თასზე.

ის სულ თურქეთის გრან-პრის გამარჯვებულია 25 – ჯერ. მან თურქეთის ჩემპიონის ტიტული 14-ჯერ მოიგო three-cushion-ში. გარდა ამისა, მას აქვს ათი ჩემპიონის ტიტული "ქარუმ" ბილიარდში. 2006 წელს იგი მოხვდა მსოფლიოს საუკეთესოთა კავშირის Union Mondiale de Billard (UMB) მე-8 ადგილზე. მატჩში მისი ყველაზე მაღალი საშუალოა 3,571 ქულაა (50 ქულა 14 დროის განმავლობაში).

2009 წელს საიგინეშმა გააფორმა ხელშეკრულება cue-stick პროდიუსერ Longoni- სთან.

სემიჰმა 2006 წელს აქტიური სპორტის დატოვების შესახებ განაცხადა, რომ მხოლოდ ზოგიერთ საერთაშორისო შეჯიბრში მიიღებდა მონაწილეობას. მისი ბოლო საერთაშორისო მონაწილეობა 2007 წელს იყო. ამასთან, ის 2015 წელს დაუბრუნდა თურქეთის ჩემპიონატს კვლავ გამარჯვებით. ჩემპიონატის შემდეგ ის  მონაწილეობდა თურქეთის ნაკრებში.

## რესურსები ინტერნეტში
* 
* Magnificent Shots by Semih Sayginer

## სქოლიო 
კატეგორია:დაბადებული 12 ნოემბერი
კატეგორია:დაბადებული 1964

კატეგორია:მსოფლიო ჩემპიონები
კატეგორია:ბილიარდის მოთამაშეები
კატეგორია:ცოცხალი ადამიანები
ნევინ იანითი

**ნევინ იანითი** ( დ. 1986 წლის 16 თებერვალს, მერსინი, თურქეთი) — თურქი სპორტსმენი. ყოფილი სპრინტერი (რაც გულისხმობს სირბილით მცირე დისტანციის დაფარვას მაქსიმალური სიჩქარით).

2013 წლის 29 აგვისტოს იანითს აეკრძალა ატლეტური შეჯიბრი ორი წლის განმავლობაში 2013 წლის თებერვალში დოპინგ – ტესტის ჩავარდნის გამო. მას შემდეგ რაც IAAF– მა აკრძალვის ხანგრძლივობა გაასაჩივრა საარბიტრაჟო სასამართლოში, მისი აკრძალვა კიდევ ერთი წლით გაგრძელდა.

## ადრეული ცხოვრება და კარიერა 
იანითმა მოიგო 100 მეტრიანი დაბრკოლებები 2007 წლის ევროპის 23 წლამდე მძლეოსნობის ჩემპიონატზე. მან ასევე მოიგო ვერცხლის მედალი 2007 წლის საზაფხულო უნივერსიადაზე, ბანგკოკში, ტაილანდი.

2008 წლის ზაფხულის ოლიმპიურ თამაშებზე, პეკინში, ჩინეთში, მან ნახევარფინალამდე მიაღწია 100 მეტრის სიგრძის დაბრკოლების გადალახვისას. იანითი მონაწილეობდა 2009 წლის ხმელთაშუა ზღვის თამაშებში, პესკარაში, იტალია და მოიგო ოქროს მედალი ქალთა შორის 100 მეტრიან დისტანციაზე. მან 2006 წლის 18 ივნისს საბერძნეთში, სალონიკში, ევროპის თასის პირველი ლიგის B ჯგუფში 100 მეტრიან დისტანციაზე დაბრკოლებებით გაიმარჯვა. 2010 წლის ბარსელონაში ჩატარებულ მძლეოსნობის ევროპის ჩემპიონატზე მან მოიგო ოქროს მედალი იმავე სახეობაში. 

ლონდონში, 2012 წლის ზაფხულის ოლიმპიურ თამაშებზე, მან ფინალს მიაღწია, მეხუთე ადგილი დაიკავა, თუმცა ამის შემდეგ იგი მოხსნეს. 2013 წელს შვედეთში, გოტენბურგში, მძლეოსნობის დახურულ ჩემპიონატზე, მოიგო მან ოქროს მედალი - მედალი, რომელიც შემდეგ მას ჩამოართვეს. 

### დოპინგ დისკვალიფიკაცია 
2013 წელს თურქეთის მძლეოსნობის ფედერაციამ გამოაცხადა, რომ იანითმა დოპინგ ტესტი ვერ ჩააბარა, მას შემდეგ რაც ტესტოსტერონის კვალი და ანაბოლური სტეროიდი სტანოზოლოლი აღმოჩნდა ტესტირების ნიმუშში. 2013 წლის 29 აგვისტოს თურქეთის ფედერაციამ მიიღო ორწლიანი აკრძალვის გადაწყვეტილება, რაც იანითს უშლიდა ხელს მონაწილეობა მიეღო შეჯიბრებში 2015 წლის 5 აგვისტომდე. IAAF– ის მიერ სპორტის საარბიტრაჟო სასამართლოს მიმართვის შემდეგ, მისი აკრძალვა დამამძიმებელი გარემოებების გამო 3 წლამდე გაგრძელდა. ორ აკრძალულ ნივთიერებაზე დადებითის გარდა, მისმა ბიოლოგიურმა მონაცემებმა აჩვენა, რომ მის სისხლში ნივთიერებები იყო 2012 წლის ივნისიდან 2013 წლის თებერვლამდე.

მოგვიანებით IAAF- მა დაადასტურა, რომ 2012 წლის 28 ივნისის შემდეგ მისი შედეგები გაუქმდა და მას ჩამოართვეს ევროპის ჩემპიონის ტიტული და 2012 წლის ზაფხულის ოლიმპიურ თამაშებზე მე -5 ადგილზე გასვლა.

## პირადი ცხოვრება 
იანითი 2007-2008 წლებში იბრძოდა ვესტელის მძლეოსნობისთვის. 2008 წელს იგი შეუერთდა Fenerbahçe Athletics- ს. მან დაამთავრა ფიზიკური აღზრდის კურსი მერსინის უნივერსიტეტში.

2011 წელს, მის პატივსაცემად დასახელდა მერსინში 4500 ადგილიანი ტევადობის ადგილი, რომელიც აშენდა 2010 წელს.

## რესურსები ინტერნეტში 
*
*

## სქოლიო 
კატეგორია:დაბადებული 16 თებერვალი
კატეგორია:დაბადებული 1986

კატეგორია:ოლიმპიადის მედალოსნები
კატეგორია:ქალი სპორტსმენები
კატეგორია:ცოცხალი ადამიანები
მეწამულ-ცისფერი ეგონიქონი

**მეწამულ-ცისფერი ეგონიქონი**, *კაკბის საკენკელა* () — მრავალწლოვანი ბალახოვანი მცენარე ლაშქარასებრთა ოჯახისა. სიმაღლეში 20–50 სმ-ია. აქვს უნაყოფო მწოლიარე ყლორტები, მარტივი და სქლად შეფოთლილი ღერო, შებუსული და კიდემთლიანი ფოთლები. ქვედა ფოთლები ხაზურია, დანარჩენები — ლანცეტასებური. გვირგვინი მოიისფრო-ლურჯია, გაშლისას — მოწითალო. ყვავის და ნაყოფმსხმოიარობს აპრილ-ივლისში. გავრცელებულია მთელ კავკასიაში, ევროპასა და ციმბირში. საქართველოში ყველგან გვხვდება. იზრდება მთის შუა სარტყლამდე, ტყეებსა და ბუჩქნარებში.

ამ მცენარეს ხალხურად „კაკბის საკენკენკელა“ ეწოდება, თუმცა არსებობს ამ სახელის მქონე სხვა მცენარეც (იხ. კაკბის საკენკელა).

სხვადასხვა წყაროებით, მიეკუთვნება *Aegonychon*-ის, *Lithospermum*-ის ან *Buglossoides*-ის გვარს.

## სქოლიო 
კატეგორია:ლაშქარასებრნი
ლებანიძეები

**ლებანიძეები** — ქართული გვარი. საქართველოში ცხოვრობს 734 ლებანიძე (430 ქალი და 304 კაცი). ლებანიძეები სახლობენ ზუდალში, კვაშხიეთში, ხვანჭკარაში, ჯვარისუბანში და სხვ.  

## რესურსები ინტერნეტში 
* ქართული გვარების ისტორია
* იუსტიციის სახლის მონაცემები 

## სქოლიო 
*
ჰამზა იერლიკაია

**ჰამზა იერლიკაია** ( დ. 6 ივნისი, 1976, კადიკოი, სტამბოლი) - თურქი ბერძნულ-რომაული სტილის მოჭიდავე. იგი არის ორგზის (1996 და 2000 წლებში) ოლიმპიური ჩემპიონი, სამგზის მსოფლიო ჩემპიონი (1993, 1995 და 2005) და პირველი თურქი მოჭიდავე, ვინც გახდა ევროპის ჩემპიონი, იმ დროისთვის რეკორდული რაოდენობით - რვაჯერ, რაც შემდეგ გაუმჯობესდა რიზა კაიაალპის მიერ. ჰამზა 1996 წელს ჭიდაობის ასოციაციის  საერთაშორისო ფედერაციის (FILA) მიერ დასახელდა საუკუნის მოჭიდავედ.

სტამბოლის გაზიოსმანპაშას რაიონში სპორტულ კომპლექსს მისი სახელი მიენიჭა.

2007-2011 წლებს შორის ის იყო  Adalet ve Kalkınma Partisi-ის (AKP) ხელმძღვანელი. 2020 წლის დეკემბერში, თურქეთის სასამართლომ დაადასტურა, რომ იერლიკაიას საშუალო სკოლის დიპლომი ყალბი იყო და მას საშუალო სკოლა არ დაუმთავრებია, რაც პრობლემას წარმოადგენდა, ვინაიდან ვინაიდან იგი იმ დროს AKP- ს თავმჯდომარის მოადგილე იყო.

## ადრეული წლები 
მისი ოჯახი სივასიდან იყო, მაგრამ ისინი ჰამზას დაბადებამდე სამი თვით ადრე გადავიდნენ სტამბოლში. მისი მამა მუსტაფა იერლიკაია ასევე მოჭიდავეა, მაგრამ ჰამზას დაბადებამდე აქტიურად აღარ იყო ჩართული. მამის მიერ წაქეზებულმა ჰამზამ ჭიდაობა 11 წლის ასაკში დაიწყო, აღნიშნულში მონაწილეობა მისმა  უფროსმა ძმამაც მიიღო, რომელიც ასევე საერთაშორისო წარმატების მქონე მოჭიდავეა.

## საერთაშორისო კარიერა 
ჰამზა იერლიკაიას პირველი საერთაშორისო შეჯიბრი 1991 წელს ჩატარდა იუნკერთა ჭიდაობის მსოფლიო ჩემპიონატში კვებეკში, კანადა, რომელშიც მან მეოთხე ადგილი დაიკავა. მისი პირველი საერთაშორისო ღონისძიება იყო 1993 წლის სტამბოლის ჭიდაობის ევროპის ჩემპიონატი, სადაც მან მიიღო მეორე ადგილი, ფინალში დამარცხდა თომას ზანდერთან. მან გააკვირვა ზოგიერთი მაყურებელი, რომლებიც თვლიდნენ, რომ ეს დამთხვევაა -  1993 წელს შვედეთის ქალაქ სტოკჰოლმში ჭიდაობის მსოფლიო ჩემპიონატზე 17 წლის ასაკში მან შეძლო ოქროს მედლის მოპოვება და, შესაბამისად, ჭიდაობაში ყველაზე ახალგაზრდა მსოფლიო ჩემპიონი გახდა.

როგორც მისმა ასაკმა დაუშვა, ზოგიერთ წლებში ის მონაწილეობდა უფროსების, იუნიორების და იუნკერების ღონისძიებებში. მან 1995 წელს კვლავ მოიგო მსოფლიო ჩემპიონატი და პირველი ოლიმპიური ოქროს მედალი მოიგო 1996 წელს ატლანტაში, 20 წლის ასაკში. მან წარმატება გაიმეორა ოთხი წლის შემდეგ სიდნეიში 2000 წელს და დროშა აიღო თურქეთისთვის სიდნეის 2000 წლის გახსნის ცერემონიალზე. მას შემდეგ მან მოიგო კიდევ სამი მსოფლიო ჩემპიონატი (2002, 2003 და (96 კგ) 2005). მან რვაჯერ გაიმარჯვა ევროპის უფროსთა ჩემპიონატში (1996, 1997, 1998, 1999, 2001, 2002, 2005 და 2006).

მან საბერძნეთში, ათენში, ზაფხულის ოლიმპიურ თამაშებში 84 კილოგრამ წონით კატეგორიაში ბერძნულ-რომაულ ჭიდაობაში თურქეთის სახელით იასპარეზა და მე-4 ადგილი დაიკავა.

2007 წლის აპრილში მან თავი დაანება საერთაშორისო კონკურენციას კისრის მოტეხილობების გამოსასწორებლად გადაუდებელი ოპერაციის გამო, რომელთაგან ზოგიერთი სავარაუდოდ ოთხი წლის იყო და მათზე არასოდეს განხორციელებულა მკურნალობდა.

## რესურსები ინტერნეტში 
* Hamza Yerlikaya's web page 
* A page about Hamza Yerlikaya 
* Athens 2004 page.
* A very short profile 
* FILA database of wrestling events.
* ჰამზა იერლიკაია  - Twitter.com

## სქოლიო 
კატეგორია:დაბადებული 6 ივნისი
კატეგორია:დაბადებული 1976

კატეგორია:თურქი ოლიმპიელები
კატეგორია:თურქეთის დიდი ეროვნული ასამბლეის XXIII მოწვევის წევრები
კატეგორია:ცოცხალი ადამიანები
ტორესი (ხაენი)

**ტორესი** () — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-მახინის კომარკის შემადგენლობაში.  ფართობი — 80,04 კმ². მოსახლეობა — 1372 კაცი (2020 წ.).

## იხილეთ აგრეთვე
* ხაენის მუნიციპალიტეტები

## რესურსები ინტერნეტში
* ტორესის მუნიციპალიტეტის ოფიციალური საიტი

## სქოლიო
კატეგორია:ხაენის მუნიციპალიტეტები
ტეტიანა დანილენკო

**ტეტიანა დანილენკო** (დ. 30 ოქტომბერი, 1983, ჟიტომირი) — უკრაინელი ტელეჟურნალისტი და ტელეწამყვანი. მუშაობს მეხუთე არხზე და „Hromadske.tv“-ზე. არის „უკრაინსკა პრავდას“ (Українська правда) რედაქტორი. 

ტეტიანა დანილენკო დაიბადა უკრაინელი მწერლისა და უკრაინული ენის მასწავლებლის, ვლადიმერ დანილენკოს ოჯახში. ხანდახან 1998-2001 წლებში ოჯახთან ერთად სტუმრობდა კიევს. შემდეგ კიევში დასახლდა და დაიწყო სწავლა კიევის უნივერსიტეტის ჟურნალისტიკის ინსტიტუტში. 2002 წელს, სწავლის მეორე წელს მოიპოვა თანხმობა რომ გამხდარიყო „STB“-ს კორესპონდენტი. ის ამ არხზე 2004 წლამდე მუშაობდა.

2007-2008 წლებში ურთიერთობა ჰქონდა ვლადისლავ კასკივთან.

2010 წელს დანიელენკო მონაწილეობდა ქსენოფობიურ საქმეში სადაც უკრაინულმა მილიციამ (ბერკუტთან ერთად) უკრაინელი ჟურნალისტის, მუსტაფა ნაიემის მანქანა შეაჩერეს. 

2011 წლის 23 აგვისტოდან 25 აგვისტომდე პავლო კუჟეევთან ერთად მოაწყო უკრაინის დამოუკიდებლობის ტელემარათონი მე-5 არხზე, რომელიც უკრაინის დამოუკიდებლობას ეძღვნებოდა. ეთერი 52 საათს გაგრძელდა. ამის გამო, ის მოხვდა უკრაინის გინესის რეკორდების წიგნში, რადგან მიჰყავდა ყველაზე დიდხნიანი ტელეგადაცემა ისტორიაში.

მას მიჰყავდა საღამოს გადაცემები „Radio NV“-ზე, მიჰყავდა გადაცემა „FACE 2 FACE “ „ZIK TV“-ზე, მოგვიანებით მიჰყავდა გადაცემა „კვირის შედეგი“ მე-5 არხზე და სხვ..

2014 წლის აგვისტოში ის გახდა რუსული პროპაგანდის აქტიური სამიზნე მას შემდეგ რაც მან ისაუბრა ბელარუსში არსებულ სიტუაციაზე და განაცხადა რომ ისინი „ჰომო სოვიეტიკუსები“ იყვნენ (ნეო-სოვიეტიზმი).

2017 წელს უკრაინის შინაგან საქმეთა მინისტრმა არსენ ავაკოვმა უჩივლა ტეტიანა დანილენკოს, რისი მიზეზიც მიხეილ სააკაშვილთან ინტერვიუს დროს მის მიერ გაკეთებული კომენტარები იყო.

2018 წლის ზაფხულში მისი სახელი გამოჩნდა უკრაინის გენერალური პროკურორის მოხსენებაში, რომელიც ეხებოდა არკადი ბაბჩენკოს მკვლელობის წარუმატებელ მცდელობას. სავარაუდოდ დანილენკოს გვარი მოსაკვლელთა სიაში ფიგურირებდა. 

2018 წლის 4 სექტემბერს მან ხელი მოაწერა საპროტესტო წერილს მას შემდეგ, რაც უკრაინის გენერალურმა პროკურორმა „რადიო თავისუფლების“ კიდევ ერთი უკრაინელი ჟურნალისტის ნატალია სედლეცკას პირადი ტელეფონიდან ინფორმაციის ამოღების უფლება გასცა.

## რესურსები ინტერნეტში
* პროფილი მეხუთე არხის საიტზე

## სქოლიო
კატეგორია:დაბადებული 30 ოქტომბერი
კატეგორია:დაბადებული 1983
კატეგორია:უკრაინელი ჟურნალისტები
კატეგორია:ცოცხალი ადამიანები
მონიკ ვიტიგი

**მონიტ ვიტიგი** (დ. 13 ივლისი, 1935 — 3 იანვარი, 2003) — ფრანგი ავტორი, ფილოსოფოსი და ფემინისტი თეორიტიკოსი, რომელიც სოციუმის ზეწოლით ჩამოყალიბებულ გენდერულ როლებსა  და ჰეტერონორმატიულობას აკრიტიკებდა. მისი ყველაზე გახმაურებული რომანია „პარტიზანი ქალები“ (1969), რომელიც ლესბოსური ფემინიზმის საეტაპო ნამუშევრად მიიჩნევა. 

## *პირდაპირი აზროვნება*
ვიტიგი მხოლოდ ქალების შესახებ წერდა, თუმცა იგი უარყოფდა იდეას, რომლის მიხედვითად ის „ქალების მწერალი“ იყო. იგი თავს რადიკალ ფემინისტად მიიჩნევდა.

ვიტიგისთვის კატეგორია „ქალი“ არსებობს მხოლოდ კატეგორია „კაცთან“ მიმართებით და ამ უკანასკნელის გაქრობის შემთხვევაში „ქალის“ კატეგორიაც აღარ იარსებებს. იგი მხარს უჭირდა უნივერსალიზმს და ამბობდა, რომ ადამიანისთვის საკუთარი იდენტობისა და სურვილების თავისუფლად გამოხატვა შესაძლებელია მხოლოდ გენდერული კატეგორიების გაუქმების შემთხვევაში. 

ვიტიგი, როგორც რადიკალი ფემინისტი, წერდა, რომ ლესბოსელები არ არიან ქალები, ვინაიდან ლესბოსელობა ქალად ყოფნის ჰეტეროსექსუალური ნორმიდან გამოსვლას გულისხმობს, რომელიც კაცების მიერაა შექმნილი და მათივე საჭიროებებზეა მორგებული. 

ვიტიგი მარქსიზმის კრიტიკოსი იყო. მისი აზრით, ეს იდეოლოგია კითხვის ნიშნის ქვეშ არ აყენებდა ჰეტეროსექსუალობის დოგმას, რითაც ხელს უშლიდა არა მარტო ფემინისტთა ბრძოლას, არამედ ზოგადად ფემინიზმსაც. ვიტიგი ჰეტეროსექსუალობას პოლიტიკურ რეჟიმს უწოდებდა.

## რესურსები ინტერნეტში
* მონიკ ვიტიგი. ლექსიკონი-ცნობარი სოციალურ მეცნიერებებში.
* Monique Wittig Literary Estate
* Monique Wittig Biography at GLBTQ.com
*. იელის უნივერსიტეტი.

## სქოლიო
კატეგორია:ფრანგი მწერლები
კატეგორია:სოციალური ფილოსოფოსები
კატეგორია:სოციალური კრიტიკოსები
კატეგორია:პოსტმოდერნისტი მწერლები
კატეგორია:პოსტმოდერნისტი ფემინისტები
კატეგორია:სიყვარულის ფილოსოფოსები
კატეგორია:სექსუალობის ფილოსოფოსები
კატეგორია:ფრანგი ქალი რომანისტები
კატეგორია:ფრანგი ქალი მწერლები
კატეგორია:ფრანგი ფემინისტები
კატეგორია:ფრანგი ესეისტები
კატეგორია:ფრანგი არამხატვრული მწერლები
კატეგორია:განათლების ფილოსოფოსები
კატეგორია:კულტურის ფილოსოფოსები
კატეგორია:ფემინისტი ფილოსოფოსები
კატეგორია:XXI საუკუნის ფილოსოფოსები
კატეგორია:XX საუკუნის ფრანგი რომანისტები
კატეგორია:XX საუკუნის ფრანგი ფილოსოფოსები
კატეგორია:XX საუკუნის ფრანგი ქალი მწერლები
კატეგორია:XXI საუკუნის ფრანგი რომანისტები
კატეგორია:მარქსიზმის კრიტიკოსები
კატეგორია:კონტინენტური ფილოსოფოსები
კატეგორია:ფრანგი დრამატურგები
კატეგორია:ფრანგი ქალი ფილოსოფოსები
კატეგორია:მწერლები ანბანის მიხედვით
ბრაზილია (რომანი)

**„ბრაზილია“** — ამერიკელი მწერლის, ჯონ აპდაიკის 1994 წლის რომანი. ნაწარმოები, რომელიც მაგიური რეალიზმის ელემენტებს შეიცავს, ტრისტანისა და იზოლდას უძველესი თქმულების სიუჟეტზეა აგებული. 

## სიუჟეტი
ტრისტაო რაპოსო, ცხრამეტი წლის რიო-დე-ჟანეიროს ღარიბულ უბანში მცხოვრები მეძავის შავკანიანი ვაჟი, კოპაკაბანას სანაპიროზე იზაბელ ლემს, ცნობილი ბრაზილიელი პოლიტიკოსის თვრამეტი წლის თეთრკანიან ქალიშვილს, გაიცნობს. სხვადასხვა რასისა და სოციალური წრისადმი კუთვნილებისა და განსხვავებული აღზრდის მიუხედავად, ახალგაზრდებს შორის ლტოლვა იმდენად მძაფრია, რომ ტრისტაო და იზაბელი გადაწყვეტენ — ისინი ბედისწერის ძალამ შეახვედრა ერთმანეთს და მათი გრძნობები ყველა გამოცდას გაუძლებს. შეყვარებულებს ერთად ყოფნისთვის არაერთი განსაცდელის გადატანა მოუწევთ, ისინი გამოცდიან გაჭირვებას, ძალადობასა და ტყვეობას, მშობლები მათ დაშორებას სხვადასხვა გზებით ეცდებიან. ტრისტაოსა და იზაბელის სიყვარულის ამბავი ურბანული გარემოს ბანალურობიდან ბრაზილიის ველური დასავლეთის უკიდურეს წერტილებში გადადის, სადაც ჯერ კიდევ მაგიური ძალები ბატონობენ. უძველესი ჯადო ტრისტაოს თეთრკანიანად, იზაბელს კი შავკანიანად აქცევს. მიუხედავად ამისა, ისინი ინარჩუნებენ რწმენას, რომ ერთმანეთისთვის არიან შექმნილნი.

## რესურსები ინტერნეტში
* ბრაზილია — ჯონ აპდაიკი
* ბრაზილია — ჯონ აპდაიკი Goodreads-ზე

კატეგორია:1994 წლის რომანები
კატეგორია:ამერიკული რომანები
კატეგორია:ჯონ აპდაიკის რომანები
კატეგორია:XX საუკუნის ამერიკული რომანები
თოლია ჯონათან ლივინგსტონი

**„თოლია ჯონათან ლივინგსტონი“** — ამერიკელი მწერლის, რიჩარდ ბახის იგავის ტიპის ნოველა. ნაწარმოები თოლიის შესახებ მოგვითხრობს, რომელიც ფრენის სხვადასხვა ტექნიკის შესწავლის საშუალებით სრულყოფილების მიღწევას ცდილობს.  ნოველა წიგნის სახით პირველად 1970 წელს გამოქვეყნდა და 37 კვირის მანძილზე ნიუ-იორკ ტაიმზის ბესტსელერების სიაში იყო.

## რესურსები ინტერნეტში
* წიგნის შექმნის ისტორია 

კატეგორია:XX საუკუნის ამერიკული რომანები
ისთვიქელი ალქაჯები

**„ისთვიქელი ალქაჯები“** — ამერიკელი მწერლის, ჯონ აპდაიკის 1984 წლის რომანი. მისი მომდევნო ნაწილი, „ისთვიქელი ქვრივები“ 2008 წელს გამოქვეყნდა.  

## სიუჟეტი
რომანში მოქმედება როდ-აილენდის გამოგონილ ქალაქ ისთვიქში 1960-იანი წლების მიწურულს ვითარდება. ნაწარმოები სამი ალქაჯი ქალის შესახებ მოგვითხრობს, რომლებიც ზებუნებრივ შესაძლებლობებს ქმრებთან განქორწინების შემდეგ იძენებ. ამ დროს ქალაქში დერილ ვან ჰორნი ჩამოდის, რომელიც მიტოვებულ მდიდრულ სახლს ყიდულობს. იგი სამივე ალქაჯს აცდუნებს და მათ ჯადოქრულ უნარების გამოვლენაში დაეხმარება. ქალების ძალა იმდენად გაიზრდება, რომ ისინი გაუცნობიერებლად მოაჯადოებენ მათთან ინტერაქციაში შესულ ქალაქის ყოველ მცხოვრებს.

ალქაჯები და დერილი ბედნიერად ცხოვრობენ, სანამ ეს უკანასკნელი მათ უმცროს მეგობარზე, ჯენიზე, არ დაქორწინდება. ქალები შურისძიებას გადაწყვეტენ და ჯადოქრობის საშუალებით ჯენის სიმსივნით დააავადებენ. ჯადო კლავს ჯენის, რის შემდეგაც დერილი ქალაქიდან მიდის და ალქაჯებს ეჭვების ქვეშ, გაურკვევლობაში ტოვებს. წიგნის დასასრულს, სამივე ქალი თავისი ოცნების მამაკაცს იძახებს და ტოვებს ისთვიქს.

## ლიტერატურული მნიშვენლობა და კრიტიკა
აპდაიკმა „ისთვიქელი ალქაჯები“ აღწერა, როგორც რომანი „ქალების ძალის შესახებ, იმ ძალის, რომელსაც ახშობენ პატრიარქალური საზოგადოებები.“ არაერთმა მეცნიერმა რომანს მკვეთრად ფემინისტური უწოდა, „ფემინიზმის ინტელექტუალური გამოვლინება, იშვიათი შემთხევვა, როცა კაცი რომანისტი ქალის პერსპექტივიდან წერს.“ ზოგიერთის აზრით, წიგნი მიზოგინურია, რადგან აძლიერებს პატრიარქალურ შეხედულებებს ქალებზე, რომელთა მიხედვითაც ქალები ალქაჯები არიან და პირადი ზრდისთვის მამაკაცის დახმარებას საჭიროებენ. კრიტიკოსთა ნაწილი კი რომანს სატირულად თვლის. 

## ადაპტაციები
### კინო
1987 წელს გამოვიდა რომანის მიხედვით გადაღებული ამავე სახელწოდების ფილმი, რომელშიც მთავარ როლების ჯეკ ნიკოლსონი, შერი, სუზან სარანდონი და მიშელ პფაიფერი ასრულებენ. კინოადაპტაციის სიუჟეტი წიგნის სიუჟეტისგან მნიშვნელოვნად განსხვავდება.

## რესურსები ინტერნეტში
* ისთვიქელი ალქაჯები
* ისთვიქელი ალქაჯები Goodreads-ზე

## სქოლიო
კატეგორია:1984 წლის რომანები
კატეგორია:ჯონ აპდაიკის რომანები
კატეგორია:XX საუკუნის ამერიკული რომანები
ამერიკელი ფსიქოპათი

**„ამერიკელი ფსიქოპატი“** — ბრეტ ისტონ ელისის 1991 წლის რომანი. ნაწარმოები, რომელიც პირველ პირშია დაწერილი, უოლ-სტრიტის ბანკირი და სერიული მკვლელი პატრიკ ბეიტმენის შესახებ მოგვითხრობს. როგორც The Observer წერს, „ზოგიერთმა ქვეყანამ რომანი იმდენად შემაშფოთებლად ჩათვალა, რომ მისი  გამოცემა მხოლოდ შემოკლებული სახით დაუშვა,“ ხოლო „აკადემიკოსები მისი ტრანსგრესიული და პოსტმოდერნისტული ღირებულებებით აღფრთოვანდნენ.“ 2000 წელს რომანის კინოადაპტაცია გამოვიდა, რომელშიც პატრიკ ბეიტმენის როლს კრისტიან ბეილი ასრულებს. 

## ლიტერატურა 
*

## სქოლიო
კატეგორია:1991 წლის რომანები
კატეგორია:ამერიკული რომანები
აჭარაბეთ არენა

**აჭარაბეთ არენა** — სტადიონი ბათუმში, საქართველოში. ბათუმის „დინამოსა“ და საქართველოს ეროვნული საფეხბურთო ნაკრების საშინაო მოედანი. მისი მშენებლობა 2018 წელს დაიწყო და 2020 წლის ივლისში დასრულდა. ტევადობა — 20 000 ადამიანი. პირველი მატჩი ამავე წლის 21 ნოემბერს, ბათუმის „დინამოსა“ და გორის „დილას“ შორის შედგა. 2021 წლის 7 მაისს დასრულდა ჰიბრიდული მინდვრის საფარის მოწყობა. სტადიონი „Bahadir Kul Architects“-მა ააშენა. მშენებლობა 141 მილიონი ლარი დაჯდა. 2021 წლიდან მომდევნო ხუთი წლის განმავლობაში სტადიონის სახელი აჭარაბეთ არენა იქნება.

## სქოლიო
კატეგორია:საქართველოს საფეხბურთო სტადიონები
კატეგორია:ბათუმის სტადიონები
იცხაკ ჰერცოგი

**იცხაკ ჰერცოგი** (დ. 22 სექტემბერი, 1960) — ებრაელი პოლიტიკოსი. ისრაელის არჩეული პრეზიდენტი. თანამდებობას დაიკავებს 2021 წლის 9 ივლისს. 2018-2021 წლებში ებრაული სააგენტოს თავმჯდომარე. 2013-2018 წლებში იყო ისრაელის ოპოზიციის ლიდერი. არის ისრაელის მეექვსე პრეზიდენტის, ხაიმ ჰერცოგის ვაჟი.

## ისრაელის პრეზიდენტი
2021 წლის 19 მაისს ჰერცოგმა დააანონსა, რომ იქნებოდა ისრაელის პრეზიდენტობის კანდიდატი 2021 წლის საპრეზიდენტო არჩევნებში. 2021 წლის 2 ივნისს ქნესეთის მიერ არჩეული იქნა ისრაელის პრეზიდენტად.

## რესურსები ინტერნეტში
* იცხაკ ჰერცოგი ქნესეთის საიტზე

## სქოლიო
კატეგორია:ისრაელის პრეზიდენტები
კატეგორია:ცოცხალი ადამიანები
დიდსამტვრიანი კაკსინია

**დიდსამტვრიანი კაკსინია** () — მრავალწლოვანი ბალახოვანი მცენარე ლაშქარასებრთა ოჯახისა. აქვს 20–40 სმ სიმაღლის, საგველასებურად დატოტვილი ღერო. ფოთლები ფართო, მოგრძოლანცეტა და მჯდომარეა, ზედა ფოთლები — ღერომხვევი, 4–10 სმ-მდე სიგრძისა და 0,5–2 სმ-მდე სიგანის. ყველა ფოთოლი ორივე მხარეზე დაფარულია მცირე ზომის თეთრი ეკლებით. ჯამი ყვავილობისას შებუსულია. გვირგვინი ცისფერი ან ვარდისფერია, მისი ნაკვთები — ფართოლანცეტა და ბლაგვწვერიანი. ყვავის და ნაყოფმსხმოიარობს აპრილ-მაისში. გავრცელებულია სამხრეთ კავკასიასა და მცირე აზიაში. საქართველოში გვხვდება ქართლში, კახეთში, (ქვესახეობა — *Caccinia macranthera* subsp. *glauca*). იზრდება მთის ქვედა და შუა სარტყლებში, ნახევარუდაბნოების თიხნარ და ბიცობიან ნიადაგებზე.

## გალერეა 

ფაილი:Caccinia macranthera kz08.jpg|ყვავილები
ფაილი:Caccinia macranthera v crassifolia -巴黎植物園 Jardin des Plantes, Paris- (9198103757).jpg|ყვავილედი
ფაილი:Caccinia macranthera kz04.jpg|

## სქოლიო 
კატეგორია:კაკსინია
კაკსინია

**კაკსინია** () — ყვავილოვან მცენარეთა გვარი ლაშქარასებრთა ოჯახისა.

სახეობები ბუნებრივად გავრცელებული არიან კავკასიიდან ჰიმალაიმდე.

ცნობილია 5 სახეობა:
* 
* 
* 
* 
* 

## სქოლიო 
*
აბლა

**აბლა** () — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ლოს-ფილაბრეს-ტაბერნასის კომარკის შემადგენლობაში. ფართობი — 45,24 კმ². მოსახლეობა — 1248 კაცი (2020 წ.).

## იხილეთ აგრეთვე
* ალმერიის მუნიციპალიტეტები

## რესურსები ინტერნეტში
* აბლის მუნიციპალიტეტის ოფიციალური საიტი 

## სქოლიო
კატეგორია:ალმერიის მუნიციპალიტეტები
რიჩი მაკ-კოუ

**რიჩარდ „რიჩი“ ჰიუ მაკ-კოუ** (; დ. 31 დეკემბერი, 1980) — ახალზელანდიელი ყოფილი პროფესიონალი მორაგბე. ის კაპიტნობდა ეროვნულ ნაკრებს, „ოლ ბლექსს“, მის მიერ ჩატარებული 148 მატჩიდან 110-ში და ნაკრებთან ერთად მოიგო ორი მსოფლიოს თასი, 2011 და 2015 წლებში. მაკ-კოუ იყო პირველი ახალზელანდიელი მორაგბე, რომელმაც ნაკრებში 100 მატჩი ჩაატარა და პირველი მორაგბე მსოფლიოში, რომელმაც 100 მატჩი მოიგო. დღეისთვის ის უელსელი ალუნ უინ ჯოუნსის (149 კეპი) შემდეგ არის მსოფლიოში ყველაზე მეტი — 148 კეპის (1 მატჩი ნაკრებში=1 კეპი) მფლობელი მორაგბე. ეს იყო მსოფლიო რეკორდი, რომელიც მას ეკავა 5 წლის მანძილზე, სანამ ჯოუნსმა 2020 წლის 31 ოქტომბერს გადაუსწრო. მაკ-კოუს აღებული აქვს არაერთი სხვა ჯილდო.

მაკ-კოუ ძირითადად 7 ნომრის (მღლეტელი) პოზიციაზე თამაშობდა, თუმცა ასევე შეეძლო 6 ნომრის (მარბიელი) და 8 ნომრის (შემკვრელი) პოზიციებზე თამაში. მაკ-კოუს სანაკრებო დებიუტი შედგა ირლანდიის წინააღმდეგ მატჩში 2001 წელს, რომელშიც ის მატჩის საუკეთესო მოთამაშედ დასახელდა. მაკ-კოუს ბოლო თამაში ნაკრების კვართით შედგა 2015 წლის მსოფლიო თასის ფინალში ავსტრალიის წინააღმდეგ, რომელშიც ახალმა ზელანდიამ გაიმარჯვა და მაკ-კოუმ, როგორც კაპიტანმა, მსოფლიოს თასი აღმართა.

## რესურსები ინტერნეტში 
* ოლ ბლექსის ოფიციალური საიტი
* რიჩი მაკ-კოუ 

კატეგორია:დაბადებული 31 დეკემბერი
კატეგორია:დაბადებული 1980
კატეგორია:ახალზელანდიელი მორაგბეები
კატეგორია:ცოცხალი ადამიანები
პრიტვირაჯსინგ როპუნი

**პრიტვირაჯსინგ როპუნი** (დ. 24 მაისი, 1959) — მავრიკელი პოლიტიკოსი. მავრიკის პრეზიდენტი 2019-2024 წლებში. 2010-2019 წლებში იყო მავრიკის პარლამენტის წევრი. 2016-2017 და 2017-2019 წლებში – მავრიკის ხელოვნებისა და კულტურის მინისტრი. 2014-2017 წლებში სოციალური ინტეგრაციისა და ეკონომიკური გაძლიერების მინისტრი.

## სქოლიო
კატეგორია:მავრიკის პრეზიდენტები
კატეგორია:ცოცხალი ადამიანები
თხილაგანი (მრავალმნიშვნელოვანი)

ტერმინი **თხილაგანი** შეიძლება აღნიშნავდეს:

* თხილაგანი — სოფელი სამტრედიის მუნიციპალიტეტში;
* თხილაგანი — სოფელი ჩოხატაურის მუნიციპალიტეტში.
ახალაიები

**ახალაიები** — ქართული გვარი. საქართველოში ცხოვრობს 3777 ახალაია (1986 ქალი და 1791 კაცი). ახალაიები ძირითადად სახლობენ სამეგრელოში (ზუგდიდი, ჩხოროწყუ, მარტვილი, სენაკი, განარჯიის მუხური, ქვემო ჩხოროწყუ, დიდი ჭყონი, საჯიჯაო, ინგირი, ხობი, ნაგვაზავო, ქვემო ქვალონი, ნაკიანი, ახუთი, დოშაყე, ნარაზენი, ზანა, ზედა ნაგვაზავო, ნარაზენი, ჯაფშაქარი).

## რესურსები ინტერნეტში 
* ქართული გვარების ისტორია
* იუსტიციის სახლის მონაცემები 

## სქოლიო 
*